*E-mailom*

**Ministerstvo hospodárstva SR**

**Centrum pre hospodárske otázky**

K rukám zamestnanca povereného vedením sekretariátu Stálej pracovnej komisie Legislatívnej rady vlády Slovenskej republiky pre posudzovanie vybraných vplyvov

Mlynské nivy 44/a

827 15  Bratislava

Slovenská republika

**Naša značka**

2020/04/009

V Bratislave dňa 11.05.2020

Jedenkrát

Bez príloh

**Vec:** **Stanovisko člena Stálej pracovnej komisie Legislatívnej rady vlády Slovenskej republiky pre posudzovanie vybraných vplyvov**

- podľa čl. 4 ods. 3 Rokovacieho poriadku Stálej pracovnej komisie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I.**

Agentúre Slovak Business Agency ako združeniu právnických osôb s účasťou Ministerstva hospodárstva Slovenskej republiky, ktorého záujmom a poslaním je podpora a rozvoj malého  
a stredného podnikania v Slovenskej republike (ďalej len „SBA“), bola dňa 29.04.2020 doručená informácia sekretariátu Stálej pracovnej komisie Legislatívnej rady vlády Slovenskej republiky pre posudzovanie vybraných vplyvov (ďalej len ako „Sekretariát“) o začatí **predbežného pripomienkového konania,** ktoré sa týkanasledujúceho materiálu:

***Návrh vyhlášky Ministerstva životného prostredia Slovenskej republiky, ktorou sa mení a dopĺňa vyhláška Ministerstva životného prostredia Slovenskej republiky č. 410/2012 Z. z., ktorou sa vykonávajú niektoré ustanovenia zákona o ovzduší.***

SBA týmto k uvedenej veci zaujíma nasledujúce čiastkové stanovisko.

**II.**

SBA sa oboznámila s predkladateľom priloženými podkladmi a dospela k záveru, že posudzovaný materiál zakladá **negatívny vplyv na podnikateľské prostredie, vrátane MSP,** ktorý predkladateľ vyznačil v Doložke vybraných vplyvov a tiež bližšie popísal a vyčíslil v Analýze vplyvov na podnikateľské prostredie.

SBA uvádza, že k predmetnému materiálu uplatňuje *nasledovnú obyčajnú pripomienku:*

* Predkladateľ vyčíslil priame finančné náklady návrhu vyhlášky v časti **3.3.4. Súhrnná tabuľka nákladov regulácie** Analýzy vplyvov na podnikateľské prostredie vo výške 3 300 000 eur, avšak pri celkových nákladoch na podnikateľské prostredie uviedol sumu 3815 eur, čo korešponduje s celkovými vyčíslenými nákladmi regulácie na 1 podnikateľa. SBA preto žiada predkladateľa o opravu a uvedenie celkových nákladov na podnikateľské prostredie vo výške 3 300 000 eur.

**III.**

SBA žiada Sekretariát, aby o tomto závere oboznámil Stálu pracovnú komisiu.

**Slovak Business Agency**

Marián Letovanec

Zástupca v rámci Stálej pracovnej komisie